पुलिस पर हमले के आरोपी को भेजा गया जेल, दो फरार
गुवाबाजार में सिपाही विश्वनाथ होनहागा को मारपीट कर घायल करने के मामले में पुलिस ने सक्रियता दिखाते हुए आरोपी मंजीत सिंह को गिरफ्तार कर जेल भेज दिया है। जबकि इस मामले में आरोपी फारुख शेख राजेंद्र राउत फरार है। पुलिस आरोपियों की गिरफ्तारी के लिए छापामारी कर रही है। घटना के संबंध में बताया जाता है कि गुवा में पदस्थापित सिपाही विश्वनाथ होनहागा सरकारी काम से चाईबासा गया था। लौटने के क्रम में वह चाईबासा में भवानी शंकर बस पर सवार होकर गुवा लौट रहा था। गुवा बाजार पहुंचने के क्रम में मंजीत सिंह अपने बच्चे को लेकर सड़क पार कर रहा था। इस क्रम में स्पीड को लेकर चालक खलासी के साथ उसकी बकझक हो गई। इस बीच बात बढ़ता देख सिपाही विश्वनाथ आगे आया और बीच बचाव करने लगा। इसी बीच मंजीत सिंह सिपाही पर हमला कर दिया। इस दौरान मंजीत के दो दोस्त फारुख शेख राजेंद्र राउत भी पहुंच गए और तीनों ने मिलकर सिपाही विश्वनाथ होनहागा की जमकर पिटाई कर दी। घायल सिपाही को गुवा अस्पताल में लाया गया, जहां उसका इलाज चल रहा है। थानेदार संजय कुमार तत्परता दिखाते हुए आरोपी मंजीत सिंह को गिरफ्तार किया एवं रविवार को उसे जेल भेज दिया। पुलिस अन्य आरोपियों की तलाश कर रही है। इधर मंजीत की प|ी राज कौर ने आरोप लगाया है कि पुलिस ने मंजीत को गिरफ्तार नहीं किया, बल्कि वे अपने पति के साथ थाना में चालक खलासी के खिलाफ मुकदमा दर्ज कराने गए थे जहां से उसे गिरफ्तार किया है।
अस्पताल में भर्ती सिपाही विश्वनाथ।
hin_Deva hin_Deva bho_Deva